Rím

**Rím** (, ) je hlavné mesto Talianska a regiónu Lazio. Nachádza sa na riekach Tiber a Aniene neďaleko pobrežia Tyrrhenského mora.

Mesto Vatikán je suverénna enkláva v Ríme, je sídlom katolíckej cirkvi a pápeža.

Rím je najväčšie mesto v Taliansku, ako aj jedno z najväčších európskych hlavných miest s rozlohou . Počet obyvateľov mesta v roku 2004 bol 2 553 873 (ISTAT 31.12.2004 ), dosahuje však 2 872 800 obyvateľov (Zdroj: Dato Istat al 30-04-2018) vrátane občanov bez trvalého bydliska. Súčasným starostom je Roberto Gualtieri (od 21. októbra 2021).

Počas svojej asi 2 800 rokov dlhej existencie bol sídlom starovekého Ríma, neskôr pápežských štátov, Talianskeho kráľovstva a Talianskej republiky. Nazýva sa aj „večným mestom“ ().

## Poloha
thumb|vľavo|Sedem rímskych pahorkov
Mesto sa nachádza v regióne *Campagna di Roma* a od Tyrrhenského mora je vzdialené 27 kilometrov. Staroveký Rím sa rozkladal na siedmich pahorkoch, na východnom brehu rieky Tiber: 
# Aventino, lat. *Collis Aventinus*
# Campidoglio, lat. *Collis Capitolinus* alebo *Capitolinus Mons*
# Celio, lat. *Collis Caelius*
# Esquilino, lat. *Collis Esquilinus*
# Palatino, lat. *Collis Palatinus*
# Quirinale, lat. *Collis Quirinalis*
# Viminale, lat. *Collis Viminalis*

## Dejiny
Prvé dôkazy osídlenia oblasti pochádzajú z bronzovej doby, keď v 16. storočí pred Kr. žili na okolitých pahorkoch pastieri. Doložené je osídlenie pahorkov Palatino a Kapitol, od 9. storočia pred Kr. boli Sabínmi osídlené i pahorky Esquilino, Quirinale a Viminale. V polovici 8. storočia došlo spojením osád na Esquiline a Palatine ku vzniku predchodcu mesta.

*Večné mesto*, ako je Rím nazývaný, vzniklo podľa legendy 21. apríla 753 pred Kr. a jeho názov zrejme pochádza z mena etruského kmeňa *Ruma*. Práve etruskí králi vládli regiónu a mestu až do roku 510 pred Kr., kedy boli z mesta vyhnaní a vznikla Rímska republika. V roku 270 pred Kr. už pokrývala takmer celý Apeninský polostrov a zamerala sa na podmanenie zámorských území. Do 1. storočia už ovládala Pyrenejský polostrov, severnú Afriku a Grécko. Konflikty mocných postupne viedli až k pádu republiky, po ktorom začali mestu i ríši vládnuť diktátori. Prvými boli Gaius Iulius Caesar a Octavianus Augustus, za ktorých vlády dostáva mesto podobu pravého centra veľkej ríše. Vznikli verejné budovy, fóra, kúpele, paláce a hlavným stavebným materiálom sa namiesto tehál stáva mramor.

Po rozšírení kresťanstva sa Rím stal jeho centrom a postupne sa začali budovať chrámy. Po poklese významu mesta ako politického centra v 3. a 4. storočí si cisári často volili za sídlo iné mestá a definitívny koniec štatútu hlavného mesta nastal roku 330 po presune centra ríše do Konštantínopola cisárom Konštantínom Veľkým. V Ríme zostal sídliť senát a naďalej zostal legislatívnym centrom Rímskej ríše, no s upadajúcim vplyvom upadalo aj mesto. Definitívne bol osud mesta spečatený začiatkom 5. storočia, kedy sa mesta zmocnili v roku 410 Vizigóti, vedení Alarichom a následne v roku 455 Vandali pod vedením *Geisericha*.

Po páde Západorímskej ríše zostalo mesto sídlom pápežov, ktorí ho naďalej zveľaďovali. V roku 609 bol v meste vysvätený kresťanský kostol zasvätený Panne Márii patrónke mučeníkov, ktorý vznikol rekonštrukciou pôvodne pohanského chrámu Panteón. V roku 778 dobýva Karol Veľký severnú Itáliu a v roku 800 v bazilike svätého Petra korunovaný za cisára. V roku 864 schválil po misii Konštantína a Metoda pápež Hadriána II. používanie slovanskej liturgie na Veľkej Morave. V monastieri pri chráme sv. Praxedy v Ríme zostal podlomeným zdravím oslabený Konštantín, ktorý bol neskôr pochovaný v bazilike San Clemente. Po korunovácii východofranského kráľa Ota I. bola obnovená Rímsko-nemecká ríša (Svätá rímska ríša).

V roku 1200 sa Rím stáva nezávislou obcou a v roku 1300 vyhlásil pápež Bonifác VIII. prvý svätý rok, ktorý v kresťanskej tradícii znamená, že kto v tomto roku navštívi baziliku sv. Petra, dosiahne úplné odpustenie hriechov. Medzi rokmi 1309 až 1377 sídlili pápeži vo francúzskom Avignone, kde sa do tzv. avignonského zajatia s nimi presťahoval celý pápežský dvor. Táto udalosť znamenala veľký úpadok mesta, ktoré stratilo svoje postavenie, moc i lesk. Po návrate pápežského dvora bolo mesto v ruinách a žil v ňom len zlomok predošlého obyvateľstva. Renesančná prestavba mesta v polovici 15. storočia, začatá pápežom Mikulášom V. mu postupne vrátila vzhľad, hodný centra kresťanstva. Počas ďalších 2. storočí sa v meste realizovali tí najlepší umelci, ktorí po sebe zanechali množstvo architektonických skvostov.

Počas zjednocovania Talianska v 19. storočí sa Rím stal v roku 1871 hlavným mestom zjednotenej krajiny – Talianskeho kráľovstva. V roku 1929 vznikol na základe Lateránskych zmlúv nezávislý štát Vatikán a po druhej svetovej vojne sa v roku 1946 stalo Taliansko republikou.

V meste podpísanými Rímskymi zmluvami z roku 1957 vzniklo Európske hospodárske spoločenstvo (EHS) a Euratom, ktorých jedným z členov sa stalo aj Taliansko. V roku 1960 sa vo *večnom meste* konali 17. letné olympijské hry a od roku 1980 je staré mesto a Vatikán na zozname Svetového dedičstva UNESCO.

thumb|center|upright=4.5|Panoráma Ríma (Z kupole sv. Petra)

## Vývoj počtu obyvateľov


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:720 height:350
PlotArea = left:50 bottom:50 top:30 right:30
DateFormat = x.y
Period = from:0 till:2900
TimeAxis = orientation:vertical
AlignBars = justify
ScaleMajor = gridcolor:darkgrey increment:250 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

BarData=
  bar:350BC text:-350
  bar:270BC text:-270
  bar:100BC text:-100
  bar:44BC text:-44
  bar:100 text:100
  bar:300 text:300
  bar:500 text:500
  bar:752 text:752
  bar:800 text:800
  bar:1000 text:1000
  bar:1347 text:1347
  bar:1519 text:1519
  bar:1527 text:1527
  bar:1590 text:1590
  bar:1660 text:1660
  bar:1798 text:1798
  bar:1814 text:1814
  bar:1832 text:1832
  bar:1848 text:1848
  bar:1871 text:1871
  bar:1900 text:1900
  bar:1921 text:1921
  bar:1931 text:1931
  bar:1944 text:1944
  bar:1990 text:1990
  bar:2001 text:2001
  bar:2014 text:2014

PlotData=
  color:barra width:13 align:left

  bar:350BC from:0 till: 30
  bar:270BC from:0 till: 100
  bar:100BC from:0 till: 500
  bar:44BC from:0 till: 1000
  bar:100 from:0 till: 1650
  bar:300 from:0 till: 600
  bar:500 from:0 till: 50
  bar:752 from:0 till: 40
  bar:800 from:0 till: 30
  bar:1000 from:0 till: 30
  bar:1347 from:0 till: 17
  bar:1519 from:0 till: 50
  bar:1527 from:0 till: 32
  bar:1590 from:0 till: 90
  bar:1660 from:0 till: 120
  bar:1798 from:0 till: 150
  bar:1814 from:0 till: 117
  bar:1832 from:0 till: 138
  bar:1848 from:0 till: 150
  bar:1871 from:0 till: 244
  bar:1900 from:0 till: 600
  bar:1921 from:0 till: 692
  bar:1931 from:0 till: 1000
  bar:1944 from:0 till: 1600
  bar:1990 from:0 till: 2780
  bar:2001 from:0 till: 2550
  bar:2014 from:0 till: 2872
PlotData=

  bar:350BC at: 30 fontsize:S text:  30 shift:(-7,5)
  bar:270BC at: 100 fontsize:S text:  100 shift:(-7,5)
  bar:100BC at: 500 fontsize:S text:  500 shift:(-7,5)
  bar:44BC at: 1000 fontsize:S text:  1000 shift:(-7,5)
  bar:100 at: 1650 fontsize:S text:  1650 shift:(-7,5)
  bar:300 at: 600 fontsize:S text:  600 shift:(-7,5)
  bar:500 at: 50 fontsize:S text:  50 shift:(-7,5)
  bar:752 at: 40 fontsize:S text:  40 shift:(-7,5)
  bar:800 at: 30 fontsize:S text:  30 shift:(-7,5)
  bar:1000 at: 30 fontsize:S text:  30 shift:(-7,5)
  bar:1347 at: 17 fontsize:S text:  17 shift:(-7,5)
  bar:1519 at: 50 fontsize:S text:  50 shift:(-7,5)
  bar:1527 at: 32 fontsize:S text:  32 shift:(-7,5)
  bar:1590 at: 90 fontsize:S text:  90 shift:(-7,5)
  bar:1660 at: 120 fontsize:S text:  120 shift:(-7,5)
  bar:1798 at: 150 fontsize:S text:  150 shift:(-7,5)
  bar:1814 at: 117 fontsize:S text:  117 shift:(-7,5)
  bar:1832 at: 138 fontsize:S text:  138 shift:(-7,5)
  bar:1848 at: 150 fontsize:S text:  150 shift:(-7,5)
  bar:1871 at: 244 fontsize:S text:  244 shift:(-7,5)
  bar:1900 at: 600 fontsize:S text:  600 shift:(-7,5)
  bar:1921 at: 692 fontsize:S text:  692 shift:(-7,5)
  bar:1931 at: 1000 fontsize:S text:  1000 shift:(-7,5)
  bar:1944 at: 1600 fontsize:S text:  1600 shift:(-7,5)
  bar:1990 at: 2780 fontsize:S text:  2780 shift:(-7,5)
  bar:2001 at: 2550 fontsize:S text:  2550 shift:(-7,5)
  bar:2014 at: 2872 fontsize:S text:  2872 shift:(-7,5)

TextData=
  fontsize:M pos:(20,20)
  text:"Vývoj obyvateľstva Ríma (v tisícoch)"



## Hlavné pozoruhodnosti (vrátane Vatikánu)
;Kostoly
* Bazilika svätého Petra
* Bazilika di Santa Maria Maggiore
* Bazilika svätého Pavla za hradbami
* Bazilika svätého Jána v Lateráne
* Basilica di Santa Maria in Trastevere
* Santa Maria sopra Minerva
* Santa Maria in Aracoeli

;Námestia
* Námestie svätého Petra
* Piazza di Spagna (Španielske námestie)
* Piazza del Popolo (Námestie ľudu)
* Piazza Venezia (Benátske námestie)

;Iné
* Vatikánske múzeá (o. i. Sixtínska kaplnka)
* Lateránsky palác
* Castel Sant’Angelo
* Campo dei Fiori
* Panteón
* Fontana di Trevi
* Forum Romanum
* Koloseum
* Via Appia

## Partnerské mestá
*  Achacachi, Bolívia
*  Belehrad, Srbsko
*  Cincinnati, Ohio, USA
*  New York, New York, USA
*  Paríž, Francúzsko
*  Peking, Čína
*  Plovdiv, Bulharsko
*  Praha Česko
*  Soul, Kórejská republika
*  Tokio, Japonsko

## Galéria

Súbor:Roma Piazza Venezia.jpg|Piazza Venezia
Súbor:Pantheon (Rome) - Right side and front.jpg|Pantheon
Súbor:RomaCastelSantAngelo-2.jpg|Anjelský hrad
Súbor:Via Appia Antica, Rome, 2004.jpg|Via Appia
Súbor:Italien Rom Fontana di Trevi 2.JPG|Fontana di Trevi
Súbor:Colosseo 2020.jpg|Koloseum
Súbor:Piazza Navona 1.jpg|Piazza Navona
Súbor:Scalinata della Trinità dei Monti.jpg|Piazza di Spagna
Súbor:Tavares.Forum.Romanum.redux.jpg|Forum Romanum
Súbor:Altar della Patria September 2015-1.jpg|Altare della Patria


## Iné projekty

## Fotografie
* Fotogaléria Ríma
* Fotogaléria Ríma a informácie o Ríme

## Zdroj
* V časti *Dejiny* je 


Kategória:Hlavné mestá v Európe
Kategória:Staroveké mestá
Kategória:Mestá v Laziu
Kategória:Lokality Svetového dedičstva vo Vatikáne
Kategória:Lokality Svetového dedičstva v Taliansku
Kategória:Katolícke pútnické miesta
Kategória:Obce v metropolitnom meste Rím